钦定古今图书集成/历象汇编/岁功典/第038卷 > 上巳宴丽晖殿各赋一字十韵 陈后主
## 钦定古今图书集成/历象汇编/岁功典/第038卷 > 上巳宴丽晖殿各赋一字十韵 陈后主

芳景满辟窗，暄光生远阜。更以登临趣，还胜祓禊酒。
日照源上桃，风摇城外柳。断云仍合雾，轻霞时映牖。
远树带山高，娇莺含响偶。一峰遥落日，数花飞映绶。
度鸟或遛檐，飘丝屡薄薮。言志递为乐，置觞方荐寿。
文学且迾筵，罗绮令陈后。干戈幸勿用，宁须劳马首。